CELEX: 32020R1759
Language: hu
Date: 2020-08-28 00:00:00
Title: A Bizottság (EU) 2020/1759 felhatalmazáson alapuló rendelete (2020. augusztus 28.) az egyes kis méretű nyílt tengeri fajoknak a délnyugati vizeken történő halászatára vonatkozó visszadobási terv elkészítéséről szóló 1394/2014/EU felhatalmazáson alapuló rendelet helyesbítéséről

2020.11.26.   
               
               
                  HU
               
               
                  Az Európai Unió Hivatalos Lapja
               
               
                  L 397/4
               
            
         A BIZOTTSÁG (EU) 2020/1759 FELHATALMAZÁSON ALAPULÓ RENDELETE
         (2020. augusztus 28.)
         az egyes kis méretű nyílt tengeri fajoknak a délnyugati vizeken történő halászatára vonatkozó visszadobási terv elkészítéséről szóló 1394/2014/EU felhatalmazáson alapuló rendelet helyesbítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre (1) és különösen annak 15. cikke (6) bekezdésére és 18. cikke (1) és (3) bekezdésére,
         mivel:
         
                     (1)
                  
                  
                     Az 1380/2013/EU rendelet a fogási korlátok hatálya alá tartozó fajokra vonatkozó kirakodási kötelezettség bevezetésével törekszik minden uniós halászati tevékenységben fokozatosan felszámolni a visszadobás gyakorlatát.
                  
               
                     (2)
                  
                  
                     Az 1380/2013/EU rendelet 15. cikkének (6) bekezdése felhatalmazza a Bizottságot arra, hogy a tagállamok által az illetékes tanácsadó testületekkel egyeztetve kidolgozott közös ajánlások alapján, felhatalmazáson alapuló jogi aktus útján legfeljebb hároméves időtartamra szóló és egy alkalommal meghosszabbítható visszadobási terveket fogadjon el.
                  
               
                     (3)
                  
                  
                     Belgium, Spanyolország, Franciaország, Hollandia és Portugália közvetlen halászati állománygazdálkodási érdekkel bír a délnyugati vizeken. Az említett tagállamok a délnyugati vizekkel foglalkozó tanácsadó testülettel és a nyílt tengeri állományokkal foglalkozó tanácsadó testülettel folytatott konzultációt követően 2017. június 2-án közös ajánlást nyújtottak be a Bizottsághoz a visszadobási tervben előírt de minimis kivételek időtartamának meghosszabbítása céljából.
                  
               
                     (4)
                  
                  
                     A szóban forgó ajánlás és annak a Halászati Tudományos, Műszaki és Gazdasági Bizottság (HTMGB) általi kedvező értékelése (2) nyomán elfogadott (EU) 2018/188 felhatalmazáson alapuló bizottsági rendelet (3) engedélyezte a Nemzetközi Tengerkutatási Tanács által meghatározott ICES 8 körzetben vízközi feszítőlapos vonóhálóval és vízközi páros vonóhálóval folytatott szardella-, makréla- és fattyúmakréla-halászatra vonatkozó de minimis kivétel időbeli hatályának a 2018., a 2019. és a 2020. évre történő meghosszabbítását. E kivétel alkalmazását az 1394/2014/EU felhatalmazáson alapuló bizottsági rendelet (4) a vízközi feszítőlapos vonóháló és a vízközi páros vonóháló tekintetében a 2015., a 2016. és a 2017. évre már engedélyezte azzal az indoklással, hogy nehézségekbe ütközne a szelektivitás további fokozása.
                  
               
                     (5)
                  
                  
                     Egy hiba következtében az (EU) 2018/188 felhatalmazáson alapuló rendelet vonatkozó rendelkezéséből kimaradt a vízközi páros vonóháló említése, ezért a fent említett tagállamok felkérték a Bizottságot, hogy a hiányzó szövegrész beillesztésével helyesbítse a szóban forgó jogszabályt. A csak az egyik halászeszközt említő hivatkozást el kell hagyni, és biztosítani kell, hogy a rendelkezés hatálya a szardella-, a makréla- és a fattyúmakréla-halászattal összefüggésben az összes nyílt vízi halászeszközre (a vízközi feszítőlapos vonóhálókra és a vízközi páros vonóhálókra egyaránt) kiterjedjen.
                  
               
                     (6)
                  
                  
                     Az 1394/2014/EU felhatalmazáson alapuló rendeletet ezért ennek megfelelően módosítani kell.
                  
               
                     (7)
                  
                  
                     Mivel az e rendeletben előírt intézkedések közvetlenül érintik az uniós hajók halászati idényének tervezését és az ahhoz kapcsolódó gazdasági tevékenységeket, e rendeletnek a kihirdetése után azonnal hatályba kell lépnie. Tekintettel arra, hogy az (EU) 2018/188 felhatalmazáson alapuló rendelet 2018. január 1-jétől alkalmazandó, ezt a rendeletet indokolt 2020. január 1-jétől alkalmazni,
                  
               ELFOGADTA EZT A RENDELETET:
         
            1. cikk
            Az 1394/2014/EU felhatalmazáson alapuló rendelet 3. cikkének c) pontja helyébe a következő szöveg lép:
            
                        „c)
                     
                     
                        az ICES 8 körzetben nyílt vízi vonóhálóval folytatott szardella-, makréla- és fattyúmakréla-halászatban éves szinten fogott összes szardellának, makrélának és fattyúmakrélának 2018-ban, 2019-ben és 2020-ban is legfeljebb 4 %-a;”.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2020. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. augusztus 28-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 354., 2013.12.28., 22. o.
         
         
            (2)  https://stecf.jrc.ec.europa.eu/documents/43805/812327/STECF+PLEN+14-02.pdf/e29cf181-8d63-40ef-8050-6d980b12528f
         
            (3)  A Bizottság (EU) 2018/188 felhatalmazáson alapuló rendelete (2017. november 21.) az egyes kis méretű nyílt tengeri fajoknak a délnyugati vizeken történő halászatára vonatkozó visszadobási terv elkészítéséről szóló 1394/2014/EU felhatalmazáson alapuló rendelet módosításáról (HL L 36., 2018.2.9., 1. o.).
         
            (4)  A Bizottság 1394/2014/EU felhatalmazáson alapuló rendelete (2014. október 20.) egyes kis méretű nyílt tengeri fajoknak a délnyugati vizeken történő halászatára vonatkozó visszadobási terv elkészítéséről (HL L 370., 2014.12.30., 31. o.).